Moj heroj Harry Potter

Bio je jedan običan ponedjeljak. Vraćao sam se iz škole. U daljini sam ugledao nekoga s crnim plaštem i naočalama okruglog oblika, a kako se približavao, ugledao sam i ožiljak na čelu. Pa to nije moguće! Ili ipak je?!

Kada sam se skroz približio, prepoznao sam svoga najdražeg idola iz bajki, Harrya Pottera. Upitao me kako se zovem, a ja od čuda nisam mogao izgovoriti svoje ime. Uspio sam ga nekako upitati zašto je ovdje. Odgovorio mi je da traži jednog posebnog dječaka. Kada sam ga upitao zna li kako se zove, odgovorio mi je da ne zna, već da samo zna da ima smeđu kosu i smeđe oči. Zanimalo me zašto traži tog dječaka. Rekao mi je kako mu je njegov profesor Dumbledore otkrio da mu samo taj dječak može pomoći u borbi protiv zla i Lorda Voldemorta. Obećao sam mu pomoći pronaći tog dječaka, no nisam znao otkuda krenuti.

Harry mi je rekao kako zna samo da je dječak iz Donje Stubice, ima 10 godina i ožiljak na desnoj ruci te je rekao da zna kako taj ožiljak izgleda pa bi ga po tome mogao prepoznati. Konačno sam se opustio i predstavio mu se. Kada sam rekao svoje ime i pružio mu ruku, Harry se je sav ukočio. Nisam znao što sam krivo učinio. Podigao je moju ruku i glasno uzviknuo:„Niko, pa ti si taj dječak kojega tražim! Ovaj ožiljak na tvojoj ruci je onaj koji tražim!“ Bio sam izvan sebe od sreće!

Pomoći ću svome idolu! Odmah sam pristao otići s njime u njegovu čarobnu zemlju. On nas je štapićem odveo u svoju školu gdje sam upoznao njegove prijatelje koji su nas tamo dočekali. Svi zajedno smo krenuli do profesora Dumbledora koji nam je otkrio koji nam je zadatak i kako se možemo suprotstaviti zlom Lordu. Još uvijek nisam bio siguran kako bih im ja mogao pomoći. Objasnili su mi da sam ja poseban jer imam sposobnost uzimanja tuđih supermoći. Bilo mi je čudno kako to da do sada nisam znao za to, ali su mi rekli da se to može koristiti samo u zemlji čarolija i to samo za pomoć dobru. Krenuli smo rijekom prema bezjačkom selu koje je napao Lord Voldemort. Dok smo plovili rijekom, odnio me je zmaj, ali me Harry spasio tako da je metlom sustigao zmaja i oslobodio me iz njegovih kanđa. Nastavili smo putovanje i kada smo napokon došli do sela, ugledali smo strašan prizor. Svugdje su se vodile bitke štapićima i mene je okrznula čarolija štapića i odbacila me u bunar. Harry je to vidio, začarobirao mi je užad za koju sam se primio te me je ponovo spasio. Bio sam mu jako zahvalan. Njegovi prijatelji priključili su se borbi, no Voldemortova vojska čarobnjaka je bila prejaka. Zarobili su sve u selu, čak i sve Harryeve prijatelje. On im nije mogao pomoći jer je štitio mene. Sakrio me te smo ih pratili dok su zarobljenike vodili Voldemortu. Harry je navukao svoj plašt nevidljivosti i tako smo se uvukli u Voldemortov dvorac. Konačno smo se našli i pred samim Voldemortom, ali je on odmah osjetio našu prisutnost. Harry je skinuo plašt i izazvao je Voldemorta na dvoboj. Ja sam i dalje ostao sakriven ispod plašta, Lord me nije mogao osjetiti. Vodili su dugačku i tešku bitku, no Harry Potter je polako slabio i našao se u velikoj nevolji. Voldemort ga je savladao, uzeo mu štapić i taman se spremao uništiti Harrya pomoću strašne kletve. Jedino sam još ja mogao pomoći Harryu. On je čitavo putovanje spašavao mene, sada je moj red da mu se odužim. Baš kad je Voldemort završavao s izgovorom svoje kletve, iskoristio sam svoju moć te oduzeo moći Lordu Voldemortu i njegovu kletvu sam okrenuo protiv njega. Voldemort je bio uništen zauvijek.

Od korištenja svoje moći, onesvijestio sam se. Harry je uzeo svoj štapić i oslobodio sve bezjake i svoje prijatelje. Vojska Lorda Voldemorta se je razbježala. Kada sam se osvijestio, vratili smo se u dvorac gdje su nam priredili veliku zabavu. Kada je zabava završila, Harry je rekao da me mora vratiti u moj svijet te da će mi dati napitak zaborava. Isprva nisam htio popiti napitak jer nisam htio zaboraviti avanture koje sam doživio s njim, no Harry mi je namignuo i rekao da ću ga se uvijek sjećati u snovima.

Kada sam se ujutro probudio, bio sam u svome krevetu i sanjao čudan san. Pomagao sam Harryu Potteru uništiti Lorda Voldemorta. Najednom sam čuo neko hukanje pored kreveta. Kada sam se okrenuo, vidio sam sovu u kavezu i papirić na kojem je pisalo: *HVALA TI ZA SVE. H.P.*

NIKO FIŠTER, 4. razred

mentorica: Tatjana Benko

OŠ Donja Stubica

Toplička cesta 27

49240 Donja Stubica

Krapinsko-zagorska županija

Republika Hrvatska

tel. 049 286 201

ured1@os-donja-stubica.skole.hr

tbenko665@gmail.com